भाजपा सचिव श्री श्रीकांत शर्मा ने कांग्रेस अध्यक्षा श्रीमती सोनिया गांधी और उपाध्यक्ष राहुल गांधी को आगाह करते हुए कहा कि आप देश के प्रतिष्ठित संस्थानों को राजनीति का अखाड़ा बनाने का कुचक्र ना करें, अपनी जहरीली राजनीति के लिए इन प्रतिष्ठित शिक्षण संस्थानों को दूषित करने का प्रयास न करें और छात्रों के भविष्य के साथ खिलवाड़ न करें। उन्होंने कहा कि कांग्रेस अध्यक्षा श्रीमती सोनिया गांधी और उपाध्यक्ष राहुल गांधी को अपने घृणित कार्य के लिए अविलंब देश से माफी मांगनी चाहिए।